
לכבוד 								                                             נשלח רשום עם אישור מסירה
עיריית קרית מלאכי

    מר אליהו זוהר                                              מר תמיר היזמי                                                   מר נועם רווחה
     ראש העיר                                                    מנכ"ל העיריה                                                      מהנדס העיר

ת.ד.1 קרית מלאכי , 83100
הנדון: נגישות לתחנות אוטובוס ומדרכות ב קרית מלאכי-  צו נגישות
סימוכין: מכתבנו מיום 11/03/2015- התראה לפני צו נגישות
שלום רב , 
מתוקף סמכותו של נציב שוויון זכויות לאנשים עם מוגבלות עפ"י סעיף 19מג(א) לחוק שוויון זכויות לאנשים עם מוגבלות, התשנ"ח-1998, מילא הנציב את ידי להוציא צו נגישות נגדך.  
בתאריך  11/03/2015 נשלחה אליך התראה לביצוע דרישות הנגישות בתחנות האוטובוס ובסככות ההמתנה כמפורט בתקנות שוויון זכויות לאנשים עם מוגבלות (הסדרת נגישות לשירותי תחבורה ציבורית), תשס"ג- 2003 (להלן:" התקנות"). נגישות לתחנה חייבת לכלול גם את הנמכות המדרכות הסמוכות לכל תחנת אוטובוס בהתאם לתקנה 6 לתקנות, המפנה לסעיף 1 לתוספת החמישית לפיה הדרך מהמדרכה הסמוכה לסככת ההמתנה לתוך הסככה, וממנה לרחבת ההיערכות, תעמוד בדרישות ת"י חלק 1 סעיף 2.9.
דוגמאות לליקויים שנמצאו בפיקוח שביצענו ביום 09/03/2015 מפורטות בנספח א'.
מאחר ולא קיבלנו את התייחסותך למכתבנו שבסימוכין, הרי שמוצא בזאת צו נגישות נגדך.
יובהר כי הנך האחראי מבחינה חוקית לבצע את התאמות הנגישות בכל התחנות העירוניות בעיר ובכל המדרכות הסמוכות, וכי התחנות המפורטות בצו הינן דוגמאות בלבד.  
אשר על כן, הנך נדרש לבצע את התאמות הנגישות המפורטות בתקנות בכל תחנות האוטובוס העירוניות ובכל המדרכות הסמוכות עד לתאריך13/05/2015. במידה ולא תעשה כן עד למועד המפורט לעיל, הרי שנפעל בהתאם לסמכותנו להגשת כתב אישום כנגדך. 
בברכה,
אדר' אסתי אופק
מפקחת מחוז י-ם והדרום לנגישות מתו"ס 
נציבות שוויון זכויות לאנשים עם מוגבלות

העתק:   
מר גבי נבון, ממונה על פרוייקטים תחבורתיים, משרד התחבורה והבטיחות בדרכים
אדר' שמואל חיימוביץ, ממונה נגישות ארצי,  נציבות שוויון זכויות לאנשים עם מוגבלות
מר שלמה גבע, מפקח נגישות ארצי,  נגישות מתו"ס, נציבות שוויון זכויות לאנשים עם מוגבלות
עו"ד בריהאן אבו קעוד, תובעת מחוז י-ם והדרום, נציבות שוויון זכויות לאנשים עם מוגבלות

  כתובת למשלוח דואר: משרד המשפטים, עבור נציבות שוויון זכויות לאנשים עם מוגבלות, רח' צאלאח אל דין 29 ירושלים.
טל' 050-7061743 ,  פקס:  02-6467596

